CELEX: 62016CN0340
Language: sk
Date: 2016-06-16 00:00:00
Title: Vec C-340/16: Návrh na začatie prejudiciálneho konania, ktorý podal Oberster Gerichtshof (Rakúsko) 16. júna 2016 – Landeskrankenanstalten-Betriebsgesellschaft – KABEG/Mutuelles du Mans Assurances IARD SA (MMA IARD)

22.8.2016   
            
            
               SK
            
            
               Úradný vestník Európskej únie
            
            
               C 305/18
            
         Návrh na začatie prejudiciálneho konania, ktorý podal Oberster Gerichtshof (Rakúsko) 16. júna 2016 – Landeskrankenanstalten-Betriebsgesellschaft – KABEG/Mutuelles du Mans Assurances IARD SA (MMA IARD)
   (Vec C-340/16)
   (2016/C 305/26)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Oberster Gerichtshof
   
      Účastníci konania pred vnútroštátnym súdom
   
   
      Žalobkyňa: Landeskrankenanstalten-Betriebsgesellschaft – KABEG
   
      Žalovaná: Mutuelles du Mans assurances IARD SA (MMA IARD)
   
      Prejudiciálne otázky
   
   
               1.
            
            
               Ide v prípade žaloby tuzemského zamestnávateľa o náhradu škody, ktorá mu vznikla pokračujúcim vyplácaním odmeny jeho zamestnancovi žijúcemu v tuzemsku, o žalobu „vo veciach poistenia“ v zmysle článku 8 nariadenia č. 44/2011 (1), ak
               
                           (a)
                        
                        
                           bol zamestnanec zranený pri dopravnej nehode v členskom štáte (Taliansko),
                        
                     
                           (b)
                        
                        
                           žaloba smeruje proti poistiteľovi zodpovednosti za škodu spôsobenú motorovým vozidlom osoby, ktorá zavinila nehodu, pričom poistiteľ má sídlo v inom členskom štáte (Francúzsko), a
                        
                     
                           (c)
                        
                        
                           zamestnávateľ je zriadený ako verejnoprávna inštitúcia s vlastnou právnou subjektivitou?
                        
                     
         
               2.
            
            
               V prípade kladnej odpovede na prvú otázku:
               Má sa článok 9 ods. 1 písm. b) v spojení s článkom 11 ods. 2 nariadenia č. 44/2001 vykladať v tom zmysle, že zamestnávateľ, ktorý pokračuje vo vyplácaní odmeny, môže ako „poškodený“ žalovať poistiteľa zodpovednosti za škodu spôsobenú motorovým vozidlom osoby, ktorá zavinila nehodu, na súde podľa miesta, kde má zamestnávateľ svoje sídlo, ak je taká priama žaloba prípustná?
            
         
      (1)  Nariadenie Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach (Ú. v. ES L 12, 2001, s. 1; Mim. vyd. 19/004, s. 42).